Mestská polícia
hlavného mesta Slovenskej republiky Bratislavy
Okrsková stanica Nové Mesto

Informácia na zasadnutie
Miestneho zastupiteľstva
	MČ Bratislava - Nové Mesto
konaného dňa 11.02.2014

	I n f o r m á c i a

o činnosti Okrskovej  stanice
mestskej polície Bratislava Nové Mesto
za obdobie od 01.01.2013 do 01.01.2014

 

       

Vypracoval :						                     Informácia obsahuje :

	Veliteľ OS MsP BA Nové Mesto				            1.  Textová časť
Mgr. Ján KOCSIS            			 		            2. Tabuľková časť

Február   2014

- 2 -

•	Úvod 
Mestská polícia je poriadkový útvar hlavného mesta Slovenskej republiky Bratislavy, pôsobiaci pri zabezpečovaní vecí verejného poriadku a ochrany životného prostredia na území hlavného mesta SR Bratislavy. Podieľa sa na ochrane dôstojného života obyvateľov a návštevníkov hlavného mesta.
	Mestská polícia je zriadená Všeobecne záväzným nariadením hl. m. SR Bratislavy  č. 3/1991 o mestskej polícii zo dňa 18.12.1991 v znení novely č. 6/2013 v súlade so zákonom SNR č. 564/1991 Zb. v znení neskorších predpisov o obecnej polícii a jej oprávnenia sú vymedzené najmä § 3 ods. 1, citovaného zákona. 
	Okrsková stanica  Mestskej polície Bratislava Nové Mesto  je výkonný útvar mestskej polície, s  územnou pôsobnosťou v mestských častiach Bratislava Nové Mesto, Bratislava Rača a Bratislava Vajnory s okrskami Kuchajda, Tehelné pole, Kramáre, Račianska, Biely kríž, Rača, Východné, Krasňany a Vajnory.

•	Výsledky činnosti 
Výkon služby policajtov OS MsP Bratislava Nové Mesto v mestskej časti Bratislava Nové Mesto bol  zameraný najmä na plnenie úloh uložených starostom tejto mestskej časti ako aj Magistrátom hl. m. SR Bratislavy. Hliadky boli velené do jednotlivých okrskov na základe analýzy zistených  priestupkov  na úseku zabezpečenia verejného poriadku, ochrany životného prostredia, dodržiavania poriadku čistoty a hygieny v uliciach , na verejných priestranstvách, ako aj na miestach verejnosti prístupných. Pred nástupom výkonu služby boli hliadky  riadne inštruované a oboznamované s bezpečnostnou situáciou v jednotlivých okrskoch, kde plnili   konkrétne úlohy.

Za  obdobie od 1.1.2013 do 1.1.2014 bolo  na zabezpečenie verejného poriadku počas kultúrnych,  spoločenských a športových podujatí  vykonaných celkovo 132 bezpečnostných opatrení, podľa závažnosti tieto boli zabezpečované v súčinnosti s KR PZ Bratislava, alebo OR PZ  Bratislava 3, ako aj s ostatnými súčasťami Mestskej polície hl. m. SR Bratislavy. Jednalo sa najmä o futbalové stretnutia konaných na štadióne na Pasienkoch.

 Hokejové stretnutia v rámci Kontinentálnej hokejovej ligy, Slovak CUP  konané v hale Zimného štadióna  O. Nepelu s návštevnosťou cca 10.000 fanúšikov ako aj  hudobné a kultúrne podujatia konané v tejto hale.  Zabezpečovali sme aj kultúrno-spoločenské podujatia v areáli Kuchajda, v  Stredisku kultúry na Vajnorskej ul., a v jednotlivých športových halách Pasienky, Elán a pod.. Počas týchto opatrení nedošlo k závažnému narušeniu verejného poriadku. Drobné porušenia boli riešené v zmysle zákonných ustanovení. 
Na úseku policajných akcií na dodržiavanie všeobecne záväzných nariadení bolo celkovo vykonaných 24 policajných akcií, ktoré boli zamerané na dodržiavanie  podmienok držania psov na kontrolu neprispôsobivých osôb  so zameraním na hľadané osoby, veci pochádzajúce z trestnej činnosti, na zistenie pôvodcov nelegálnych skládok, na  požívanie alkoholických nápojov na verejnosti na požívanie alkoholických nápojov maloletými a mladistvými. 

	Celkovo bolo príslušníkmi OS MsP Bratislava Nové Mesto /ďalej len OS MsP NM/ za hodnotené obdobie riešených  15.287 udalostí, s porovnaním s porovnaním s rokom 2012, kedy bolo riešených 16.108 udalostí, čo predstavuje pokles o 821 udalostí. Tento pokles bol spôsobený znížením bezdôvodných oznamov od občanov o 496 preverení a poklesom zistených priestupkov kamerovým systémom o 1.083 priestupkov,  z dôvodu nefunkčnosti kamerového systému od 31.5.2013.
Do udalosti za hodnotené obdobie neboli započítané zásahy na pult centrálnej ochrany, ktoré hliadky OS MsP NM vykonali v počte 373 zásahov, t. j. Minimálne jedenkrát denne..

- 3 -

V rámci dopravy bolo  riešených 9.927 priestupkov, čo predstavuje 64,9% z celkovej činnosti OS MsP NM. To bolo spôsobené veľkou zaťaženosťou na príslušníkov OS MsP NM pri riešení dopravnej situácie pri zabezpečovaní bezpečnostných opatrení celoslovenského, ako aj medzinárodného charakteru. Najmä pri futbalových zápasoch na Pasienkoch, hokejových stretnutiach  v športovej hale ZŠ O. Nepelu /Kontinentálna hokejová liga,  Slovak CUP, hudobné vystúpenia  zahraničných  a slovenských interpretov/. Organizovanie dopravy počas víkendov a sviatkov v oddychovej zóne Partizánska lúka.
	V hodnotenom období príslušníci OS MsP NM pri prejednávaní priestupkov v blokovom konaní ukladali vyššie sankcie viď tabuľka.
Za  rok 2013 bolo riešených v blokovom konaní 6.516 priestupkov na sumu 112.590,-€. S porovnaním s predošlým obdobím roka 2012, kedy bolo riešených v blokovom konaní  6.339 priestupkov na sumu 102.706,-€ je to nárast o 177 priestupkov riešených v blokovom konaní a vybraných o 9.884,-€ viac. s porovnaním s predošlým obdobím.

Prehľad ukladania blokových pokút za rok 2013 s porovnaním s predošlým obdobím.
Obdobie	Počet blok. pokút	Suma blok. pokút	Tvrdosť	
r. 2012	6339	102.706,-€	16.2 €	
r. 2013	6516	112.590,-€	17.3 €	
Rozdiel	177	 9.884,-€	1,1	
  Tabuľka č. 1

Produktivita práce na jednotlivca za rok 2013 s porovnaním s predošlým obdobím.
Obdobie	Počet policajtov	Počet udalostí	Počet blok. pokút	Suma blok. pokút	
r. 2012	46	350	137	2.232,-€	
r. 2013	41	373	159	2.746,-€	
Rozdiel	-5	23	22	514,00 €	
   Tabuľka č. 2
	Za hodnotené obdobie bola produktivita práce na jedného príslušníka OS MsP NM  v počte v riešených udalostí, v počte v blokových pokút, ako aj v sume blokových pokút vyššia s porovnaním s rokom 2012 /viď tabuľka č. 2/.

Počet riešených udalostí za rok 2013 po druhoch.
Druh udalosti	Počet celkom	
Čistota a poriadok	974	
Doprava	9927	
Ochrana pred alkoholizmom	230	
Ochrana nefajčiarov	152	
Ochrana života a zdravia	56	
Ochrana majetku	119	
Ochrana životného prostredia	314	
Psi - VZN	163	
Iné udalosti	3352	
Celkom	15287	
  Tabuľka č. 3

- 4 -

•	Ďalšie odborné  činnosti 
Kamerový systém na OS MsP BA NM bol daný do užívania 6.8.2002. Na monitorovanie bezpečnostnej situácie boli umiestnené 4 kamery v lokalitách Trnavského mýta,  v okolí Zimného štadiónu O. Nepelu, obchodného centra POLUS a Miestneho úradu Bratislava – Nové Mesto. 
	
Kamerovým systémom bolo zistených v hodnotenom období 104 priestupkov. Za to isté obdobie minulého roka bolo zistených  1187 priestupkov,  čo je pokles o 1083 priestupkov oproti minulému obdobiu, z dôvodu nefunkčnosti kamerového systému od 31.5.2013. 

•	Spolupráca s občanmi 
Je zabezpečovaná pravidelnými stretnutiami veliteľa OS MsP NM s volenými poslancami  v jednotlivých mestských častiach,  účasťou na  miestnych zastupiteľstvách ako aj na komisiách životného prostredia a verejného poriadku.  Ďalej informovaním obyvateľov o činnosti príslušníkov OS MsP NM prostredníctvom Televízie Bratislava,  webových stránok a pod.. OS MsP NM riešila v hodnotenom období 1587 podnetov od občanov /najmä cestou e-mailov/, kde zjednala nápravu, respektíve vec postúpila z vecnej a miestnej príslušnosti príslušnému orgánu na priame vybavenie. 

•	Spolupráca s Policajným zborom 
Spolupráca s KR PZ v Bratislave a OR PZ Bratislava 3 bola zabezpečovaná  najmä na úseku  verejného poriadku a dopravy počas bezpečnostných opatrení pri konaní futbalových a hokejových stretnutí, verejných zhromaždení a spoločensko kultúrnych podujatí. V hodnotenom období bolo v spolupráci s policajným zborom vykonaných 35 bezpečnostných opatrení. Najmä to boli  bezpečnostné opatrenia v súvislosti so zabezpečením verejného poriadku, ochrany života, zdravia a majetku počas hokejových zápasoch a iných podujatí konaných v ZŠ O. Nepelu, počas futbalových stretnutiach na štadióne Pasienky počas Corgoň ligy, respektíve Európskej ligy. 

 Ďalej boli vykonané 4 policajné akcie na úseku podávania alkoholických nápojov mladistvým a 102 bezpečnostných opatrení pri športovo spoločenských podujatiach. Spolupráca bola vykonávaná v zmysle Dohody o spolupráci pri ochrane VP v hl. m. SR Bratislave medzi KR PZ v Bratislave a Hlavným mestom SR Bratislavy pod č. p.: MsP-332/2011. Zo strany OS MsP NM neboli v predmetnej veci výhrady v uplatňovaní tejto dohody v praxi.

•	Spolupráca s hlavným mestom a mestskými  časťami  (deložácie, rôzne zisťovania)
V hodnotenom období OS MsP NM  v 1167 prípadov vykonalo preverenie a zjednanie nápravy na základe podnetu od Magistrátu hl. m. SR Bratislavy a od jednotlivých MČ Bratislava Nové Mesto, Rača a Vajnory. Ďalej boli vykonané 4 asistencie pri deložovaniu.

•	Spolupráca s inými subjektmi  (napr. doručovanie písomností  ....)
Na podnet z príslušných orgánov bolo riešených 172 písomností z toho 22 doručeniek.   

•	Prevencia kriminality 
	Bola zabezpečovaná bežným výkonom služieb hliadkami v jednotlivých okrskoch v rámci Okrskovej stanice MsP Bratislava Nové Mesto. Vykonaná  prednáškami na základe projektu „Správaj sa normálne“.  Bol vykonávaný dozor hliadkami OS MsP NM v čase od 07.15 h. do 08.00 hod. počas školského roka na bezpečnosť prechodu detí na ZŠ Za kasárňou, na ZŠ Riazanská,   a na ZŠ Odbojárov   na priechodoch pre chodcov.

- 5 -

 Čím bolo zabezpečené to, že v danom čase a mieste nebola spôsobená dopravná nehoda s účasťou detí, ale nebola zaznamenaná žiadna dopravná nehoda. 

•	Ľudské zdroje 
Okrsková stanica mestskej polície Bratislava Nové Mesto / ďalej OS MsP  NM/ mala k v hodnotenom období priemerne skutočný stav 41 policajtov OS MsP NM. 
 Na úseku   riadenia boli zaradení 2 policajti /veliteľ, zástupca veliteľa/, na úseku objasňovania  priestupkov 1 policajtka, na úseku evidovania písomností 1 policajtka, na úseku operačnej služby 5 policajti, na úseku výkonu hliadkovej služby 22 policajtov a na úseku okrskárov 10 policajtov.

•	Kontrolná činnosť 
V hodnotenom období bolo celkovo vykonaných 72 plánovaných kontrol, z toho bolo zistených v 2 prípadoch menej závažné porušenie pracovnej disciplíny. Z dotknutými príslušníkmi OS MsP NM  bol vykonaný ústny pohovor s cieľom na okamžité odstránenie zistených nedostatkov.

•	Žiadosti o informácie (ak boli požadované priamo od výk. útv.)
V zmysle zákona č. 211/2000 Z. z. o slobodnom prístupe k informáciám v platnom znení boli pre MsP hl. m. SR Bratislavy spracované v 10 veciach  podklady, ktoré boli predložené. 

•	Činnosť okrskárov 

1.	Dudík Dušan okrsok č. 5 /Kuchajda/ v hodnotenom období zabezpečoval bezpečnostnú situáciu v areáli Kuchajda, kde riešil VZN č. 1/1997 prevádzkový poriadok Kuchajdy a to najmä zákaz vodenia psov do areálu, zákaz jazdiť s bicyklom mimo maloletých detí v sprievode rodičov, obťažovanie osôb bezdomovcami, prevádzkový čas prevádzok, čistotu a poriadok, zamedzoval vandalizmu a poškodzovaniu majetku obce, riešil dopravnú situáciu v okolí MÚ NM na Junáckej ul. „zóna zákazu státia a vyhradené parkoviská pre invalidov. Zúčastňoval sa zabezpečenia jednotlivých BO konaných v MČ BA Nové Mesto počas  futbalových zápasoch.

V hodnotenom období riešil :

Udalosť	Udalosti 2013	Počet blok. pokút	Suma v blok. konaní	
Dušan Dudík	559	226	3.450 €	

2.	Gajdoš Jozef okrsok č. 2 /Račianska/, v hodnotenom období  sa zameriaval najmä na kontrolu dodržiavania VZN č. 4/1996 čistota a poriadok v parku Račianske mýto, na zamedzenie vandalizmu a poškodzovaniu majetku obce, vykonával kontrolu, aby zamedzil obťažovaniu okoloidúcich neprispôsobivými osobami, vykonával kontrolu dodržiavania VZN č. 3/2010 o podmienkach držania psov. Vykonával kontrolu na požívanie alkoholických nápojov na verejnosti. 

- 6 -

Vykonával kontrolu na úseku zamedzenia požívania omamných látok na detskom ihrisku, nakoľko sa tam nachádzali v pieskovisku injekčné striekačky. Na základe oznamov riešil dopravnú situáciu najmä parkovanie na chodníkoch a na miestnej zeleni, prejazdy vozidiel po chodníku v okolí nákupného centra „Pokrok“ na Račianskom mýte. Riešil problematiku neprispôsobivých osôb v okolí kostola na Sibírskej ul.. Bol zaraďovaný do bezpečnostných opatrení konaných OS MsP NM.

V hodnotenom období riešil :

Udalosť	Udalosti 2012	Počet blok. pokút	Suma v blok. konaní	
Jozef Gajdoš	440	132	1.680 €	

3.	Jurika Peter  okrsok č. 3 /Tehelné pole/
Zabezpečoval verejný poriadok a nerušený priebeh v okolí NTC na  Príkopova ul. počas športových a kultúrnych podujatiach. Spolupodielal sa pri zabezpečovaní VP a organizovaní dopravnej situácie v okolí ZŠ O. Nepelu počas konania hokejových zápasoch HC Slovana Bratislava v KHL, ako aj iných kultúrno-spoločenských podujatiach v tejto hale. Vykonával kontrolu dodržiavania čistoty a poriadku, zákazu ponuky a dopytu sexuálnych služieb na Vajnorskej ul. a v jej okolí, kontroloval dodržiavanie podmienok držania psov v zmysle VZN č. 3/2010, zákazu požívania alkoholických nápojov na verejnosti, kontroloval dodržiavanie  VZN č. 2/2008 NM prevádzkový poriadok detského ihriska Nová doba. Riešil problematiku so statickou dopravou v okolí ZŠ O. Nepelu najmä na priľahlých uliciach Kalinčiakova, Odbojárov, Pri starej prachárni.

V hodnotenom období riešil :

Udalosť	Udalosti 2012	Počet blok. pokút	Suma v blok. konaní	
Peter Jurika	301	88	1.360 €	

4.	Jenis Ľubomír  okrsok č. 1 /Kramáre/. Riešil problematiku súvisiacu s dopravou a to so zákazom zastavenia a státia v okolí nemocníc na Limbovej ul, Vlárskej ul., Klenovej ul. a priľahlých uliciach. Vykonával kontrolu na úseku podmienok držania psov v zmysle VZN č. 3/2010, požívania alkoholických nápojov na verejnosti a z grupovania sa neprispôsobivých osôb obťažujúcich ostatných občanov v okolí DK Kramáre.  Bol zaraďovaný do BO a policajných akcií konanými OS MsP NM. Vykonával kontrolu dodržiavania VP a organizovania dopravnej situácie na Partizánskej lúke najmä počas voľných dní a sviatkov. 

V hodnotenom období riešil :

Udalosť	Udalosti 2012	Počet blok. pokút	Suma v blok. konaní	
Lubomír Jenis	322	123	1.960 €	

- 7 -

5.	Tučný Jaromír okrsok č. 4 /Biely Kríž/. Vykonával kontrolu dodržiavania zákazu zastavenia a státia na chodníku v okolí ZŠ na Odborárskej ul., zabezpečoval kontrolu dodržiavania podmienok držania psov v zmysle VZN č. 3/2010, zákazu požívania alkoholických nápojov na verejnosti, dodržiavanie prevádzkového času prevádzky Sfinga. Vykonával kontrolu zákazu vjazdu nákladných motorových vozidiel na Odborárskej ul.. Riešil problematiku neprispôsobivých osôb na Podnikovej ul.. Zabezpečoval bezpečný prechod detí cez priechod pre chodcov pri ZŠ Odbojárska Tento okrsok nie je problematický, nakoľko sa jedná väčšinou o priemyselnú zónu. Bol zaraďovaný do BO a policajných akcií konanými OS MsP NM.

	Okrskári MČ BA Nové Mesto nemajú úradné hodiny po dohode so starostom a poslancami KOVP a ŽP MČ BA NM. Obyvatelia jednotlivých okrskov svoje podnety, problémy oznamujú na OpS MsP NM osobne alebo telefonicky počas 24 hod. nepretržite.

•	Letná turistická sezóna na KUCHAJDE

	OS MsP Bratislava Nové Mesto zabezpečovala verejný poriadok a nerušený priebeh letnej turistickej sezóny /ďalej LTS/ v areáli Kuchajda od 1.6.2013 do 7.9.2013 so zameraním  na dodržiavanie verejného poriadku,  na dodržiavanie Všeobecného záväzného nariadenia č. 1/1997 mestskej časti Bratislava – Nové Mesto - prevádzkový poriadok prírodného areálu a ostatných zákonných ustanovení a všeobecne záväzných nariadení.

V priebehu LTS v areáli Kuchajda  OS MsP BA Nové Mesto spolupracovala na zabezpečení bezpečnostnej situácie v areáli prírodného kúpaliska Kuchajda s  Oddelením verejného poriadku Miestneho úradu Bratislava Nové Mesto a EKO – podnikom VPS. Počas LTS boli hliadky OS MsP BA Nové Mesto denne inštruované na nepretržitý výkon služby v areáli Kuchajda s cieľom zabezpečiť verejný poriadok a nerušený pobyt návštevníkov v tomto areáli. Celkovo bolo príslušníkmi OS MsP NM v areáli Kuchajda odslúžených 1320 hod. 

Celý fond pracovnej doby v zmysle zákonníka práce počas LTS odslúžili v areáli Kuchajda okrskári pán Dudík a pán Barčák. Okrem toho bol výkon služby   v tomto areáli posilnený  hliadkami OS MsP NM a Odd. Jazdeckej polície a Kynológie mestskej polície.

 V hodnotenom období bolo v areáli Kuchajda zistených 195 udalostí:

Udalosť	Počet	
Preverenie nepotvrdených oznamov	34	
Porušenie zákona o cestnej premávke	5	
Zákaz vstupu so psom	12	
Priestupok proti verejnému poriadku	2	
Zákaz vjazdu s bicyklom	117	
Čistota a poriadok	25	
Spolu 	195	

- 8 -

Dňa 22.6.2013 a 07.09.2013 boli OS MsP  NM vykonané bezpečnostné opatrenia na zabezpečenie verejného poriadku, ako aj nerušeného priebehu počas týchto kultúrno – zábavných podujatí pri príležitosti slávnostného otvorenia  „Kultúrneho leta 2013“, ako aj jeho ukončenia v areáli Kuchajda, ktorých sa zúčastnili významní predstavitelia politického a spoločenského života. Do bezpečnostných opatrení bolo velených celkovo 46 príslušníkov OS MsP NM    a 4 príslušníci Oddelenia kynológie MsP hl. m. SR Bratislavy so psami. Celkový počet návštevníkov, ktorí sa zúčastnili na  týchto podujatí bol cca 40.000 ľudí. 
	Počas LTS  hliadky mestskej polície zabezpečovali  verejný poriadok a nerušený priebeh  stredajších a sobotňajších filmových a zábavných predstavení v amfiteátri Kuchajda. Po prevádzkovom čase denne po 22.30 hod. bol tento areál uzatvorený a osoby z tohto areálu boli vykázané.

	Počas LTS v areáli Kuchajda bolo riešených celkovo 195 udalostí. Jednalo sa prevažne o priestupky na úseku porušovania prevádzkového poriadku areálu Kuchajda upravené vo VZN č. 1/1997 a porušovania VZN č. 4/1996 MČ NM na úseku čistoty a poriadku. K hrubému narušeniu verejného poriadku počas LTS v areáli Kuchajda nedošlo a bezpečnostná situácia bola hliadkami OS MsP BA Nové Mesto riešená v zmysle platných zákonných ustanovení a všeobecne platných nariadení. 

	Riešenie priestupkov v hodnotenom období v areáli Kuchajda:
Riešenie	Počet	
Bloková pokuta	11/130,-€	
Napomenutie	98	
V objasňovaní	46	

           Problematiku neprispôsobivých osôb v areáli Kuchajda, by v budúcnosti mohlo vyriešiť  zavedenie symbolického vstupného do tohto areálu. 

•	Záver 

Podnety od obyvateľov mestskej časti Bratislava Nové Mesto, ako aj žiadosti od MÚ Bratislava Nové Mesto a Magistrátu hl. m. SR Bratislavy boli riešené bezodkladne v zmysle platných zákonných ustanovení a všeobecne záväzných nariadení s cieľom zabezpečiť právny stav. Boli prijaté zo strany OS MsP NM také opatrenia, aby zákonné ustanovenia a všeobecne záväzné nariadenia neboli porušované. Úlohy, ktoré vyplývajú z činnosti  OS MsP BA Nové Mesto boli  plnené v rámci  možností okrskovej stanice najmä z hľadiska počtu síl a prostriedkov s cieľom, čo najlepšie ich zvládnuť. 
Nemalé sily a prostriedky OS MsP NM boli využívané na zabezpečenie verejného poriadku a zabezpečenia dopravnej situácie počas konania jednotlivých športovo-kultúrnych podujatí na futbalovom štadióne Pasienky, v halách NTC a ZŠ O. Nepelu, na Partizánskej lúke a pod. V hodnotenom období bolo vykonaných 132 bezpečnostných opatrení na zabezpečenie VP a dopravy v súvislosti s konaním športových, spoločensko-kultúrnych podujatí a zhromaždení občanov. Oddychová zóna na Partizánskej lúke vyžadovala zvýšený výkon služby takmer počas celého roka počas voľných dní. Areál Kuchajda počas LTS vzhľadom k vysokej návštevnosti vyžadoval zo strany OS MsP NM zabezpečenie nepretržitého výkonu služby v tomto areáli. Počas týchto BO boli úlohy  splnené, nakoľko nedošlo k hrubému narušeniu verejného poriadku, ani k všeobecnému ohrozeniu.
Prioritou pre nasledujúce obdobie bude pre OS MsP NM zabezpečiť výkon služby na úseku kontroly dodržiavania všeobecne záväzných nariadení a to najmä na úseku čistoty a poriadku podmienok držania psov, prevádzkových poriadkov detských ihrísk a areálu Kuchajdy, požívanie alkoholických nápojov mládežou.